Киелі бұлақ басында журналистерге сұхбат берген Жаңаберген Мұхамедов шараның маңыздылығына айрықша тоқталды: – Бүгінгі іс-шара аудан әкімдігінің қолдауымен, «Елім-ай» қоғамдық қорының ұйытқы болуымен ұйымдастырылып отыр. Мұндағы мақсатымыз – Елбасымыздың «Рухани жаңғыру» бағдарламасын жүзеге асыру арқылы ауданымыздың тамаша көріністерін көпшілікке паш ету. Демек, тамаша табиғатты іздесеңіздер Еңбекшіқазақ ауданына келіңіздер! Қазір біз қоғамдық қор ретінде Мемлекет басшысы жүргізіп отырған саясатты қолдай отырып, оның жер-жерлерде сапалы орындалуына ықпал етіп келеміз. Бұл әрине, аудан әкімінің қоғамдық қорларға деген риясыз қолдауының нәтижесі. Қазір киелі бұлақ басында тұрмыз. Осында келген азаматтардың тілегі бір: Тәуелсіз еліміз өссін, өркендесін. Ендеше, өркендету жолында жұмылып бірге жұмыс істейік!» – деп ақтарылды.